10. Samarbejdsaftale om voksne med erhvervet hjerneskade (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til Samarbejdsaftale om voksne med erhvervet 
hjerneskade. Sagen har været i høring hos Handicaprådet og Ældrerådet forud for 
den politiske behandling. 
Samarbejdsaftalen, som er vedhæftet i bilag 1, omfatter voksne fra 18 år, som har en erhvervet 
hjerneskade, og som har behov for genoptræning eller rehabilitering som følge af den erhvervede 
hjerneskade. Formålet med samarbejdsaftalen er at sikre en sammenhængende indsats på tværs af 
sektorerne for borgerne og pårørende og sikre, at borgerne får tilbud om genoptræning eller rehabilitering 
med udgangspunkt i deres behov. 
Aftalen skal sikre klare arbejdsgange og en tydelig arbejdsdeling mellem region, kommune og almen 
praksis. Samarbejdsaftalen har fokus på gode udskrivelsesforløb:

hvor den nødvendige information om borgernes genoptrænings- og rehabiliteringsbehov deles 
mellem hospitalet og kommunen, så kommunen kan tilrettelægge borgerens forløb efter udskrivelse

hvor borgere og pårørende inddrages i tilrettelæggelsen af forløbene og får den rette behandling på 
det rette tidspunkt

hvor rettidig kommunikation sikrer kommunen mulighed for at planlægge hjemtagningen af borgeren. 
Samarbejdsaftalen om voksne med erhvervet hjerneskade er et tillæg til Sundhedsaftalen og erstatter 
Sundhedsaftale om voksne med erhvervet hjerneskade fra 2011.
Samarbejdsaftalen er udarbejdet af en tværsektoriel arbejdsgruppe, nedsat af Hjerneskadesamrådet. 
Hjerneskadesamrådet består af repræsentanter fra både kommuner, region og praktiserende lægers 
organisation (PLO) i [adresse]. Formålet med rådet er at medvirke til at skabe sammenhængende forløb 
for målgruppen. 
Samarbejdsaftalen 
er 
godkendt 
i 
[adresse] 
10. 
august 
2022. 
[adresse] anbefaler, at Regionsrådet og de 19 midtjyske kommuner også tiltræder 
aftalen. Samarbejdsaftalen om voksne med erhvervet hjerneskade træder i kraft 1. januar 2023, hvis den 
bliver godkendt af alle 19 kommuner og af Regionsrådet i [adresse].
VURDERING
Social og Sundhed vurderer, at Favrskov Kommune ikke får nye opgaver med denne aftale, da den i vid 
udstrækning opsummerer de tiltag, der løbende er blevet lavet i samarbejdet siden den gamle aftale fra 
2011. 
Overordnet beskriver samarbejdsaftalen arbejdsgange for voksne med erhvervet hjerneskade på tværs af 
sektorer. Social og Sundhed finder det særligt betydningsfuldt, at der er lavet et separat afsnit, der beskriver 
[adresse]: EMN-2022-00522
Dok-ID: 3413207
Sagsbehandler: gryl
Byråd
20. december 2022  15:00
inddragelsen af borgerne selv og deres pårørende. Det udmønter sig i praksis i et stort fokus på inddragelse 
af netværk og netværksmøder i forløbene.
Tabel 1 viser, hvor mange voksne med erhvervet hjerneskade, der har haft et genoptræningsforløb i 
Favrskov Kommune de seneste år. Hertil kommer de borgere, der har erhvervet en hjerneskade på 
baggrund af en kræftdiagnose. Det er ikke muligt at trække tal for denne gruppe, men det vurderes, at der 
er tale om 10-12 personer om året. 
Tabel 1: Antal borgere med erhvervet hjerneskade, der har haft forløb i [adresse] på baggrund 
af genoptræningsplaner
2019
2020
2021
2022 (t.o.m. sep.)
[telefonnummer]
Et udkast til samarbejdsaftalen blev sendt i faglig høring i kommunerne primo 2022. Social og Sundhed 
afgav et fagligt høringssvar, som er vedlagt sagen, og havde kun få bemærkninger. I bemærkningerne fra 
Favrskov Kommune indgik blandt andet, at der i aftalen skal være opmærksomhed på børn og unge, som 
er pårørende til borgere med erhvervet hjerneskade. Social og Sundhed vurderer, at disse høringssvar er 
imødekommet i den endelige version. 
Ældrerådet bemærker i deres høringssvar, at problemstillingen er kompleks, og at det er positivt, at der 
ikke er tale om opgaveglidning mellem de involverede parter. Rådet bemærker også, at der i 
samarbejdsaftalen er væsentlige beskrivelser af de tre aktørers opgaver i denne type sager. Ældrerådet 
fremhæver, at borgerens inddragende rolle, som anført i samarbejdsaftalen, er godt beskrevet med 
udgangspunkt i den enkelte persons behov. Ældrerådet slutter af med at bemærke, at de bakker op om 
aftalens indhold.
Handicaprådet har ingen bemærkninger til samarbejdsaftalen.
ØKONOMI
Social og Sundhed vurderer, at samarbejdsaftalen ikke har yderligere økonomiske konsekvenser for 
Favrskov Kommune. 
INDDRAGELSE
Samarbejdsaftalen har været i høring i Ældrerådet og Handicaprådet i november 2022. Rådenes 
høringssvar er vedlagt sagen. 
INDSTILLING
Direktøren for Social og Sundhed indstiller til Byrådet:
1.
At Samarbejdsaftale om voksne med erhvervet hjerneskade godkendes.
BESLUTNING
Social- og Sundhedsudvalget, 6. december 2022:
Fraværende: Britt Schmidt
Indstilles godkendt. 
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Hugo Steffensen og Jim Johnsen
Godkendt.
Bilag
1.
Samarbejdsaftale om voksne med erhvervet hjerneskade (3442463)
2.
Svar fra [adresse]: HØRING: Ny samarbejdsaftale om voksne med erhvervet hjerneskade - frist 16. 
februar (2578233)
3.
Høringssvar fra Ældrerådet af 9. november 2022 (3453391)
4.
Handicaprådets høringssvar til samarbejdsaftale om voksne med erhvervet hjerneskade 
09.11.2022 (3455870)
